SINGER ยอดขายสินค้าโต ควบคู่สินเชื่อขยายตัวต่อเนื่องปี 64-66 แนะซื้ออัพเป้าใหม่ 58 บ.
SINGER ยอดขายสินค้าโต ควบคู่สินเชื่อขยายตัวต่อเนื่องปี 64-66 โบรกฯแนะซื้ออัพเป้าใหม่ 58 บ. จับตาลุ้นกำไรปีนี้แตะ 664 ลบ. ปี 65 ทะละ1.15 พันลบ.

SINGER ยอดขายสินค้าโต ควบคู่สินเชื่อขยายตัวต่อเนื่องปี 64-66 โบรกฯแนะซื้ออัพเป้าใหม่ 58 บ. จับตาลุ้นกำไรปีนี้แตะ 664 ลบ. ปี 65 ทะละ1.15 พันลบ.
23 ธ.ค. 2564

บล.เคทีบีเอสที ระบุในบทวิเคราะห์วันนี้ (21 ธ.ค.2564) ว่า บริษัท ซิงเกอร์ประเทศไทย จำกัด (มหาชน) หรือ SINGER คงคำแนะนำ “ซื้อ” แต่ปรับราคาเป้าหมายขึ้นเป็น 58.00 บาท อิง 2022 EPER ที่ 41x จากเดิมราคาเป้าหมายที่ 47.00 บาท อิง ประเมินว่ารายได้จากการขายสินค้าปี 2565 มีโอกาสที่จะขยายตัวสูงกว่าคาด จาก 1) เพิ่มสินค้าที่จำหน่ายผ่านการ Synergy กับกลุ่ม BTS, 2) ช่องทางการจำหน่ายสินค้า Online ในรูปแบบสินค้าเงินสด และเงินเชื่อที่เริ่มมีความชัดเจน และ 3) ความกังวลต่ำต่อการแข่งขันสินเชื่อ BNPL ที่เพิ่มขึ้นในกลุ่มเครื่องใช้ไฟฟ้า
คงประมาณการกำไรสุทธิปี 2564 ที่ 664 ล้านบาท (โต 50% เทียบช่วงเดียวกันของปีก่อน) ขณะที่ปรับกำไรสุทธิปี 2565 ขึ้นโต 8% อยู่ที่ 1.15 พันล้านบาท (โต 73% เทียบช่วงเดียวกันของปีก่อน) จากการปรับเพิ่มรายได้จากการขาย และลด cost to income เพื่อสะท้อนค่าไฟที่จะลดลงจากการติดตั้ง solar rooftop ผ่านความร่วมมือกับGUNKUL
โดยยังคงประมาณการ loan growth ปี 2565 ที่ โต 56% เทียบช่วงเดียวกันของปีก่อนราคาหุ้น outperform SET +24% ในช่วง 3 เดือนที่ผ่านมา จากแนวโน้มผลการดำเนินงานที่จะขยายตัวต่อเนื่อง และไม่ได้รับลกระทบจากการเข้ามาควบคุมของ สคบ. อย่างมีนัย
ทั้งนี้คงแนะนำ “ซื้อ” จากผลการดำเนินงานที่จะขยายตัวต่อเนื่องที่ 2564-2566 EPS CAGR โต 57% รวมทั้งสินเชื่อที่จะขยายตัวสูง โดยเฉพาะปี 2565 ตามความต้องการสินเชื่อที่เพิ่มขึ้นในช่วงเศรษฐกิจที่ดีขึ้น, ฐาน D/E ที่ปรับตัวลง ทำให้บริษัทมีความสามารถในการขยายธุรกิจเพิ่มขึ้น และได้รับ synergy กับกลุ่ม BTS